CELEX: 62012FN0009
Language: fi
Date: 2012-01-20 00:00:00
Title: Asia F-9/12: Kanne 20.1.2012 — ZZ v. parlamentti

5.5.2012   
            
            
               FI
            
            
               Euroopan unionin virallinen lehti
            
            
               C 133/30
            
         Kanne 20.1.2012 — ZZ v. parlamentti
   (Asia F-9/12)
   2012/C 133/60
   Oikeudenkäyntikieli: ranska
   
      Asianosaiset
   
   
      Kantaja: ZZ (edustajat: asianajajat L. Lévi ja M. Vandenbussche)
   
      Vastaaja: Euroopan parlamentti
   
      Oikeusriidan kohde ja kuvaus
   
   Kanne, jossa vaaditaan Euroopan parlamentin velvoittamista korvaamaan kantajalle hänen varallaololuettelonsa hallinnoinnissa tapahtuneiden virheiden johdosta väitetysti aiheutunut aineellinen vahinko ja henkinen kärsimys
   
      Vaatimukset
   
   
               —
            
            
               On todettava, että parlamentille on syntynyt sopimussuhteen ulkopuolinen vastuu virheistä, joita kantajan varallaololuettelon hallinnoinnissa on tapahtunut
            
         
               —
            
            
               On myönnettävä korvaus kantajalle aiheutuneesta aineellisesta vahingosta, jonka suuruudeksi on arvioitu vuoden 2003 joulukuun ja vuoden 2011 joulukuun välisen jakson osalta 749 449,3 euroa sekä eläkemaksut; tämän jakson jälkeisen jakson osalta ja siihen asti, kunnes kantaja saavuttaa lakisääteisen vanhuuseläkeiän, kantajalle on maksettava kuukausittain nettosummat, joiden määrät vastaavat ura-alueen AD virkamiehille vahvistettuja palkkoja siten, että alkupalkaksi katsotaan palkkaluokan AD 9, palkkatason 2 toisen vuoden palkka, ja siten, että otetaan huomioon saman palkkaluokan virkamiehen tavanomainen urakehitys, täydennettynä sairausvakuutusmaksuilla. Kaikkiin näihin summiin on lisättävä Euroopan keskuspankin korkokannan mukainen viivästyskorko korotettuna kahdella prosenttiyksiköllä.
            
         
               —
            
            
               Kantajalle aiheutuneesta henkisestä kärsimyksestä on maksettava korvaus, jonka suuruudeksi on arvioitu 70 000 euroa
            
         
               —
            
            
               Euroopan parlamentti on velvoitettava korvaamaan oikeudenkäyntikulut.